Πορθμός του Χάντσον

Ο Πορθμός του Χάντσον (αγγλικά: Hudson Strait‎‎, γαλλικά: Détroit d'Hudson‎‎), το οποίο βρίσκεται στο ομοσπονδιακό έδαφος Νούναβουτ του Καναδά, συνδέει τον Ατλαντικό Ωκεανό και τη Θάλασσα του Λαμπραντόρ με τον Κόλπο Χάντσον στον Καναδά. Αυτός ο πορθμός βρίσκεται μεταξύ της νήσου Γη του Μπάφιν και του Νούναβικ και η ανατολική του είσοδος ορίζεται από το ακρωτήριο Τσάντλεϊ στην καναδική επαρχία Νέα Γη και Λαμπραντόρ και από το Νούναβουτ και τη νήσο Ρεζολούσιον, δίπλα στη Γη του Μπάφιν. Ο πορθμός έχει μήκος περίπου 750 χλμ. (τα οποία ισοδυναμούν με 470 μίλια) και μέσο πλάτος 125 χλμ. (78 μίλια), διαστάσεις οι οποίες κυμαίνονται από 70 χλμ. (43 μίλια) στην ανατολική είσοδο του πορθμού μέχρι 240 χλμ. (150 μίλια) στον Κόλπο Ντισέπσιον. Ο Άγγλος θαλασσοπόρος Μάρτιν Φρόμπισερ ήταν ο πρώτος Ευρωπαίος που ανέφερε ότι εισήλθε στον πορθμό, το 1578. Ονόμασε ένα παλιρροιακό σχίσιμο στην είσοδο Furious Overfall και ονόμασε τον πορθμό του Χάντσον, ονομάζοντάς το Λάθος στενό, επειδή δεν το θεωρούσε τόσο πετυχημένη είσοδο προς το Βορειοδυτικό Πέρασμα όσο ο υδάτινος όγκος ο οποίος αργότερα ονομάστηκε Κόλπος Φρόμπισερ. Αργότερα, στο ταξίδι το οποίο έκανε το 1587, ο επίσης Βρετανός εξερευνητής Τζον Ντέιβις πέρασε από την είσοδο του πορθμού. Ο πρώτος Ευρωπαίος που εξερεύνησε τον πορθμό ήταν ο Τζορτζ Γουέιμαουθ (Βρετανός και ο ίδιος) ο οποίος διέσχισε 300 ναυτικά μίλια (που ισοδυναμούν με 560 χλμ. ή με 350 μίλια) το 1602. Ο πορθμός του Χάντσον πήρε το όνομά του από τον βρετανό θαλασσοπόρο Χένρι Χάντσον, ο οποίος τον εξερεύνησε το 1610 με το πλοίο Discovery. Πρόκειται για το ίδιο πλοίο το οποίο είχε προηγουμένως χρησιμοποιήσει ο Τζορτζ Γουέιμαουθ το 1602. Τον Χάντσον διαδέχτηκε ο Τόμας Μπάτον το 1612 και μια πιο λεπτομερής αποστολή χαρτογράφησης με επικεφαλής τον Ρόμπερτ Μπάιλοτ και τον Γουίλιαμ Μπάφιν ξεκίνησε το 1616. Ο πορθμός του Χάντσον συνδέει τα βόρεια λιμάνια των καναδικών επαρχιών της Μανιτόμπα και του Οντάριο με τον Ατλαντικό Ωκεανό. Ο πορθμός θα μπορούσε να χρησιμεύσει ως ανατολική είσοδος στο Βορειοδυτικό Πέρασμα, αν δεν υπήρχε πάγος στο Στενό Φιούρι και Χέκλα, κάτω από το δυτικό τμήμα της νήσου Γη του Μπάφιν. Εκταση Ο Διεθνής Υδρογραφικός Οργανισμός ορίζει τα όρια του πορθμού του Χάντσον ως με τον παρακάτω τρόπο: Στα δυτικά. Μια γραμμή από το σημείο Νούβουκ (62°21′N 78°06′W) μέχρι το σημείο Λέισον, στη συνέχεια δίπλα από την ανατολική ακτή της Νήσου Σαουθάμπτον μέχρι το σημείο Σίχορς, το ανατολικότερο άκρο του, και από εκεί μία γραμμή μέχρι το σημείο Λόιντ (64°25′N 78°07′W) της Γης του Μπάφιν. Στα βόρεια. Η νότια ακτή της νήσου Γη του Μπάφιν ανάμεσα στο σημείο Λόιντ και και στο Ιστ Μπλαφ. Στα ανατολικά. Μια γραμμή από το Ιστ Μπλαφ, το νοτιοανατολικό άκρο της νήσου Γη του Μπάφιν (61°53′N 65°57′W), μέχρι το σημείο Μερίντιαν, το δυτικότερο άκρο των Νήσων Λόουερ Σάβατζ, κατά μήκος της ακτής μέχρι το νοτιοδυτικότερο άκρο της και από εκεί μία γραμμή μέχρι το δυτικότερο άκρο της Νήσου Ρεζολούσιον ως το Χάτον Χέντλαντ, το νοτιότερο σημείο της και στη συνέχεια μία γραμμή από εκεί μέχρι το Ακρωτήριο Τσάτνλεϊ στην περιοχή Λαμπραντόρ (60°24′N 64°26′W). Στα νότια. Η ηπειρωτική χώρα μεταξύ του Ακρωτηρίου Τσάτνλεϊ και του σημείου Νούβουκ. Παραπομπές Περαιτέρω ανάγνωση Allard, Michel, Baolai Wang, and Jean A Pilon. 1995. "Recent Cooling Along the Southern Shore of Hudson Strait, Quebec, Canada, Documented from Permafrost Temperature Measurements". Arctic and Alpine Research. 27, no. 2: 157. Andrews, J. T., and D. C. Barber1. 2002. "Dansgaard-Oeschger Events: Is There a Signal Off the Hudson Strait Ice Stream?" Quaternary Science Reviews. 21, no. 1-3: 443–454. Barr, W. 1994. "The Eighteenth Century Trade between the Ships of the Hudson's Bay Company and the Hudson Strait Inuit". Arctic. 47, no. 3: 236. Campbell, N. J. The Oceanography of Hudson Strait. [S.l.]: Atlantic Oceanographic Group, 1958. Easton, A. K. Tides of Hudson Strait. Dartmouth, Nova Scotia: Bedford Institute of Oceanography, 1972. Gaston, A. J. Seabird Investigations in Hudson Strait Report on Activities in 1980. OLABS Program report. [Canada]: Canadian Wildlife Service, 1981. Payne, F. F. Eskimo of Hudson's Strait. Toronto?: s.n.], 1889. 2005. "A Sentry at the Atlantic Gateway – An Experimental Mooring Monitors Water Flow Through Strategic Hudson Strait". Oceanus. 44, no. 3: 30. Εξωτερικοί σύνδεσμοι Πολυμέσα σχετικά με το θέμα Πορθμός του Χάντσον στο Wikimedia Commons